আবু জায়েদ আল-বালখি
আবু জায়েদ আহমেদ ইবনে সাহল বালখি (ফার্সি: ابو زید احمد بن سهل بلخی) ছিলেন একজন পার্সিয়ান মুসলিম বহুবিদ্যাজ্ঞ, একজন ভূগোলবিদ, গণিতবিদ, চিকিৎসক, মনোবিজ্ঞানী এবং বিজ্ঞানী। তিনি ৮৫০ খ্রিস্টাব্দে বৃহত্তর খোরাসানের বলখ প্রদেশের শামিস্তিয়ানে জন্মগ্রহণ করেন। তিনি আল-কেন্দির একজন শিষ্য ছিলেন। তিনি বাগদাদে ভূতাত্ত্বিক মানচিত্রের  'বালখি বিদ্যালয়' প্রতিষ্ঠা করেন। আল-বালখিই সর্বপ্রথম মানসিক অসুস্থতার যে মনস্তাত্ত্বিক এবং শারীরবৃত্তীয় কারণ থাকতে পারে তা নির্ণয় করেছিলেন এবং তিনিই প্রথম চার ধরনের মানসিক ব্যাধির কথা উল্লেখ করেছিলেনঃ (ক) ভয় এবং উদ্বেগ; (খ) রাগ এবং আগ্রাসন; (গ) দুঃখ এবং হতাশা এবং (ঘ) আবেশ।